CELEX: 62021TN0689
Language: el
Date: 2021-10-22 00:00:00
Title: Υπόθεση T-689/21: Προσφυγή της 22ας Οκτωβρίου 2021 — Auken κ.λπ. κατά Επιτροπής

20.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 513/34
            
         
      Προσφυγή της 22ας Οκτωβρίου 2021 — Auken κ.λπ. κατά Επιτροπής
      (Υπόθεση T-689/21)
      (2021/C 513/48)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Margrete Auken, Tilly Metz, Jutta Paulus, Michèle Rivasi και Kimberly van Sparrentak (εκπρόσωπος: B. Kloostra, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει τη σιωπηρή απορριπτική απόφαση της καθής της 13ης Αυγούστου 2021 που εκδόθηκε σε συνέχεια της από 30 Ιουνίου 2021 επιβεβαιωτικής αιτήσεως των προσφευγουσών κατά της αποφάσεως της 9ης Ιουνίου 2021 περί μερικής αρνήσεως παροχής προσβάσεως στα ζητηθέντα από τις προσφεύγουσες έγγραφα, και
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους οι προσφεύγουσες προβάλλουν πέντε λόγους.
      
                  1.
               
               
                  Με τον πρώτο λόγο προβάλλεται ότι η καθής παρανόμως εφάρμοσε τις εξαιρέσεις που προβλέπονται στο άρθρο 4, παράγραφος 2, πρώτη περίπτωση, του κανονισμού (ΕΚ) 1049/2001 (1).
               
            
                  2.
               
               
                  Με τον δεύτερο λόγο προβάλλεται ότι η καθής δεν αιτιολόγησε την εφαρμογή των εξαιρέσεων του άρθρου 4 του κανονισμού (ΕΚ) 1049/2001 και, ως εκ τούτου, παρέβη τον κανονισμό (ΕΚ) 1049/2001, καθόσον δεν ακολούθησε αυστηρή ερμηνεία και εφαρμογή του άρθρου 4, παράγραφος 2, πρώτη περίπτωση, και του άρθρου 4, παράγραφος 3, του κανονισμού (ΕΚ) 1049/2001.
               
            
                  3.
               
               
                  Με τον τρίτο λόγο προβάλλεται ότι η καθής εφάρμοσε κατά τρόπο μη συνεπή τις εξαιρέσεις του άρθρου 4, παράγραφος 2, πρώτη περίπτωση, του κανονισμού (ΕΚ) 1049/2001.
               
            
                  4.
               
               
                  Με τον τέταρτο λόγο προβάλλεται ότι η καθής δεν έλαβε υπόψη ότι υφίσταται υπέρτερο δημόσιο συμφέρον για τη γνωστοποίηση των ζητούμενων πληροφοριών
               
            
                  5.
               
               
                  Με τον πέμπτο λόγο προβάλλεται ότι η προσβαλλόμενη απόφαση παραβιάζει το άρθρο 52, παράγραφος 3, του Χάρτη των Θεμελιωδών Δικαιωμάτων της Ευρωπαϊκής Ένωσης και το άρθρο 10, παράγραφος 1, της Ευρωπαϊκής Σύμβασης Δικαιωμάτων του Ανθρώπου.
               
            
         (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43-48).